Diari Oficial de la Generalitat Valenciana


Sumari del DOGV 8537, del 29-04-2019 (2019/3501)

RESOLUCIÓ de 28 de març de 2019, del director general d'Agricultura, Ramaderia i Pesca, per la qual es modifiquen les normes per a la producció integrada en cítrics, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3501


Data del document
:   28-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 28 de març de 2019, del director general d'Agricultura, Ramaderia i Pesca, per la qual es modifiquen les normes per a la producció integrada en cítrics, en l'àmbit de la Comunitat Valenciana. [2019/3501]  
La norma tècnica vigent a la Comunitat Valenciana sobre producció integrada en cítrics va ser establida per la Resolució de 12 de març de 2017, del director general d'Agricultura, Ramaderia i Pesca. Posteriorment es va publicar, per mitjà de la Resolució de 27 de març de 2018, una modificació consistent en la substitució per actualització dels annexos XVIII, Estratègia de control integrat, i l'annex XIX, Productes tolerats i condicions d'ús per als tractaments postcollita en cítrics.  
  
Els canvis que es produeixen contínuament entre els fitosanitaris autoritzats per la legislació obliga a revisar anualment els annexos, per la qual cosa es considera oportú actualitzar l'annex XVIII, Estratègia de control integrat. Així mateix, amb la finalitat d'aclarir i facilitar els controls de camp, es considera oportú modificar la pràctica: maneig del sòl, conreu i control de males herbes, i s'afegeix un nou paràgraf com a norma estricta o prohibició.  
En conseqüència, i segons la disposició final primera, d'aplicació de l'Ordre 44/2010, de 14 de desembre, de 2010, de la Conselleria d'Agricultura, Pesca i Alimentació, sobre reglamentació de les produccions, obtingudes per tècniques d'agricultura integrada i de les condicions d'autorització de les entitats de control i certificat que faculta el director general competent en matèria de sanitat vegetal, per a dictar els actes, resolucions i instruccions que siguen necessaris per a l'aplicació d'aquesta ordre, resolc:  
  
Primer  
S'afig a la pràctica: maneig del sòl, conreu i control de males herbes, com a norma estricta o prohibició el paràgraf següent:  
Dins de les parcel·les inscrites en el registre no pot haver-hi plantes llenyoses diferents a les cultivades, ni plantes enfiladisses.  
  
Segon  
Substituir l'annex XVIII, Estratègia de control integrat, per l'adjunt.  
  
  
Tercer  
Aquesta resolució entrarà en vigor als 15 dies de la publicació  
  
València, 28 de març de 2019.- El director general d'Agricultura, Ramaderia i Pesca: Rogelio Llanes Ribas.